દેશની સૌથી નવી IIT એટલે કે IIT ગાંધીનગરે પ્લેસમેન્ટ સિઝનમાં નવો વિક્રમ સ્થાપ્યો છે. સૂત્રોએ આપેલી માહિતી પ્રમાણે, BTechના બે વિદ્યાર્થીઓને જર્મનીની એક કંપની તરફથી 40 લાખ રૂપિયાનું વાર્ષિક પેકેજ ઓફર કરવમાં આવ્યું છે. આ પેકેજ ઈન્સ્ટીટ્યૂટનું અત્યાર સુધીનું હાઈએસ્ટ પેકેજ છે. જો કે ઈન્સ્ટીટ્યૂટની પોલીસી છે કે, કોઈપણ વિદ્યાર્થીને મળેલા પેકેજની માહિતી કોઈને આપતા નથી, જેના કારણે આ અંગે તેમણે મૌન સેવ્યું છે. ઈન્સ્ટીટ્યૂટના સત્તાધિકારીઓ દ્વારા ફક્ત એટલી માહિતી આપવામાં આવી છે કે, 2018ની બેચને મળેલું પેકેજ ગત વર્ષની સરખામણીમાં 17% વધારે છે.